Tuisgemaakte wrap met lamsvleis en tzatziki
JY LEES NOU Tuisgemaakte wrap met lamsvleis en tzatziki
Foto Myburgh du Plessis .
Hierdie tuisgemaakte platbroodjie smaak vorentoe om 'n sappige stukkie vleis gedraai. Dis 'n goeie manier om oorskietvleis nuwe lewe te gee.
Resepte en stilering Aletta Lintvelt | Kosassistent Merrill Buckley
500 g gaar lamsvleis, in repies gesny
blaarslaai na smaak
vars tamatieskyfies na smaak
½ rooiui, in dun skyfies gesny
VIR DIE NAANBROOD
1 koppie witbroodmeel
2 eetlepels olyfolie plus ekstra om te braai
VIR DIE TZATZIKI
½ komkommer, fyngekap
1. Maak eers die naanbrood Meng die meel, jogurt, sout en olyfolie saam en knie dit goed. Voeg nog 2 eetlepels jogurt by as die mengsel te droog is. Bedek die deeg met kleefplastiek en laat dit vir minstens 20 minute rus.
2. Verdeel die deeg in 4 bolletjies en rol elkeen uit in 'n sirkel van ½ cm dik – ek gebruik sommer 'n wynbottel vir die rolwerk.
3. Verhit 'n gietysterpan met ½ teelepel olyfolie daarin. Braai die platbroodjies vir 'n paar minute aan elke kant tot goudbruin borrels verskyn. Hou die gaar brood in 'n skoon vadoek warm.
4. Maak die tzatziki Meng die jogurt, komkommer, knoffel, sout en olyfolie en geur dit na smaak met sout en swartpeper.
5. Vul die broodjies met vleis, blaarslaai, tamatie en ui, en skep dan 'n lepel vol tzatziki daarin.
Die broodjies is op hulle beste vars. As jy dit die volgende dag wil geniet, verhit hulle net weer vinnig in 'n skoon droë pan.